Kultura Maribor

Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Luka Hernet / Bežim, vendar ostajam
2022-09-01 18:00 - 2022-12-04 00:00 (Europe/Paris) | Maribor center / UGM Šop, Strossmayerjeva 6
Fotograf Luka Hernet se na svoji prvi samostojni razstavi predstavlja s fotografskimi podobami domačega mesta. Maribor odstira v novi luči.Fotografije so nastale v času, ko je bilo javno življenje povsem ustavljeno in ko so bila potovanja, tudi čisto blizu, nemogoča. Takrat smo mnogi odkrivali domače okolje – in ga včasih videli povsem na novo, iz druge perspektive. »Fotografije so beg iz udobnega, domačega okolja. Kljub temu, da je to mesto moj dom, sem si takrat želel pobegniti nekam drugam. Te fotografije so moj beg.« Rezultat je zanimiva vaja v slogu – poiskati tujost v domačem okolju, zamisliti si situacijo v drugi realnosti, preslikati znan prizor v drug svet, pobegniti, a stati na mestu. »V seriji sem želel fotografirati objekte – stanovanjske, industrijske, športne, komercialne – kakor da so v drugem kraju. Recimo v nekakšni industrijski coni Amerike ali blokovski utopiji v Angliji.« Predvsem za Mariborčane so Hernetove fotografije tako lep souvenir, razglednice iz tujih krajev, ko je naše mesto v času pandemije skozi Hernetov objektiv potovalo daleč stran.

Povezava do originalnega članka

Vino na meji / Vino na granici
2022-11-07 18:00 - 2022-11-21 19:00 (Europe/Paris) | Maribor center / Vodni stolp na Lentu (Usnjarska ulica 10, Maribor)
Razstava
Otvoritev razstave bo 7. 11. 2022 ob 18.00.
V času med 7. in 21. novembrom 2022 bo v organizaciji Pokrajinskega arhiva Maribor v Vodnem stolpu na Lentu na ogled razstava Vino na meji / Vino na granici, ki je nastala v sodelovanju treh slovenskih in treh hrvaških arhivov.
Gre za predstavitev arhivskega gradiva, ki ga hranijo arhivi in je vezano na vino ter predstavljeno v šestih sklopih:
1. Iz zemlje gre v trto
2. Iz trte gre v grozdje
3. Iz grozdja gre v sode
4. Iz sodov gre v flaše
5. Iz flaše gre v glažke
6. Iz glažkov gre v glave
Vabljeni!

Povezava do originalnega članka

MATJAŽ DUH: PORTALI in WAR PIGS
2022-11-09 00:00 - 2022-12-10 00:00 (Europe/Paris) | Likovno raztavišče
09. November 2022

Likovno raztavišče
Dr. Matjaž Duh na tokratni samostojni razstavi predstavlja izbor slik iz dveh vzporednih slikarskih ciklov, Portali in War Pigs.
V Portalih je upodobil nadrealistične vedute domišljijskih gradov, pogosto opremljenih z napisi v glagolici, posredujoč tako likovni celoti skrivnostno srednjeveško vzdušje, medtem ko se v ciklu War Pigs posveča tematiki nesmiselnosti vojne, pri čemer na slikovnih površinah upodablja arhaično porumenele dokumentarne fotografije v črno-beli tehniki in s tem ustvarja iluzijo pravih posnetkov, ki kot da bi bili pribiti na ograje.
Razstava bo na ogled od 11. novembra do 10. decembra.

Povezava do originalnega članka

NA MARIBORSKIH GRIČIH: Kalvarija – Mestni vrh – Piramida
2022-11-11 00:00 - 2022-11-30 00:00 (Europe/Paris) | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Izložba UKM
»Kalvarija maha Piramidi z glogovo vejo, na Mestnem hribu utripa klopotčevo srce« – pogled na mariborske griče nekoč in danes.
Izbor iz gradiva Univerzitetne knjižnice Maribor in tehnična izvedba: Toni Krepek.
Na ogled od 11. do 30. novembra 2022.

Povezava do originalnega članka

Japonski tradicionalni ples nihon-buyō
2022-11-21 19:30 (Europe/Paris) | Dvorana generala Maistra
Japonski tradicionalni ples nihon-buyō
Predavanje in prikaz

Cena vstopnice: Vstopnine ni

Edinstvena oblika japonskega plesa

Rankō Fujima, naslednik prestižne šole japonskega plesa Fujima Daichi, ki se je uveljavila že v obdobju Edo (1603‒1867), s trudom ohranja klasična dela, prav tako pa ustvarja nova, ki temeljijo na tujih literarnih delih in glasbi ter jih predstavlja doma in po svetu.
Tokrat bodo predstavljena tri dela izvedena v edinstveni obliki japonskega plesa, imenovani »suodori«, pri kateri plesalci ne nosijo lasulj, kostumov ali drugih oblačil, s pomočjo katerih bi predstavljali določeno vlogo.
Deli »Matsu no Okina« in »Miyakodori«, katerih edinstvena glasbena spremljava je izvedena s pomočjo tradicionalnih japonskih inštrumentov (shamisen, japonski bobni) je koreografirala Rankōva babica Fujiko, ki je veljala za živeči nacionalni zaklad Japonske. »Henshin« ali »Metamorfoza« je japonska plesna priredba Kafkovega istoimenskega romana. Posebnost japonskega plesa Nihon-buyō je, da lahko plesalec sam izraža ženske, moške in živalske like ter naravna pojave, ki jih v tem delu mojstrsko ponazarja s pomočjo Bartokovih klavirskih skladb. Poleg lepote gibanja japonskega plesa bodo obiskovalci lahko uživali tudi v njegovi simpatični izraznosti.
Rankō Fujima (藤間蘭黄氏)
Rojen v družini, ki se ukvarja z japonskim plesom ter obstaja že od obdobja Edo (1603‒1867), je bil že od svojega petega leta deležen učnih ur plesa od svoje babice Fujiko Fujima, ki je veljala za živeči nacionalni zaklad Japonske, in matere Rankei. Prvi odrski nastop je imel že pri šestih letih, pri šestnajstih pa je že postal mojster šole Fujima. Študiral je tudi »nagauto«, japonsko dolgo pesem, gledališče Noh, glasbeno spremljavo in čajni obred. Pri petindvajsetih letih je pridobil mojstrsko licenco ter pričel poučevati širok nabor študentov od začetnikov do mojstrov.
Poleg klasičnih del, ki sta mu jih predali mati in babica, izvaja tudi dela kot so Goethejev Faust v solo izvedbi »Magagami«, opera Seviljski brivec, katere dogajanje je prestavljeno v Edo in se imenuje »Doyōjin«, baletni ples ob spremljavi klavirske glasbe Mussorgskyja »Tenrankai-no-e« in podobna modernejša dela. Že od generacije njegove babice se je šola Fujima aktivno ukvarjala s čezmorskimi dejavnostmi in predstavitvami japonskega plesa v Severni in Južni Ameriki, Aziji, na Bližnjem vzhodu in v Evropi.
V letih 2015, 2017 in 2019 je v Tokiu nastopal v predstavi »Nobunaga« s svetovno znanim plesalcem Farkhom Ruzimatovim pod taktirko umetniškega vodje ruskega nacionalnega baleta Morihirom Iwato. Leta 2015 je prejel Nagrado ministra za izobraževanje, kulturo, šport, znanost in tehnologijo za umetnost, leta 2016 pa ga je Agencija za kulturo imenovala za Kulturnega odposlanca Japonske. Leta 2019 si je prislužil še Nagrado japonske umetniške akademije, v jeseni 2020 pa še častno odlikovanje na vijoličnem traku, ki se podeljuje posameznikom, ki so bistveno prispevali k akademskemu in umetniškemu razvoju, izboljšavam in dosežkom.

Povezava do originalnega članka

Modre urice / Roman v fotografijah
2022-11-22 15:00 - 16:00 (Europe/Paris) | Maribor center / UGM Studio (Trg Leona Štuklja 2, Maribor)
Fotografije Matije Brumna razkrivajo nepoznano in samosvoje bivanje mesta: stavb, prizidkov, barak, ulic, mostov, prehodov in podhodov, tu in tam tudi osamelih dreves.
Avtor pravi, da je ob ustvarjanju te serije imel pogosto v mislih roman Severni sij Draga Jančarja. Na tokratni Modri urici bomo brali citate iz romana in iskali vzporednice z razstavljenimi fotografijami.
Cena posamezne ustvarjalnice: 5 €
Obvezne predhodne prijave: 02 22 94 697 ali brigita.strnad@ugm.si

Povezava do originalnega članka

Vsi so nori, razen nas
2022-11-24 20:00 (Europe/Paris) | Mali oder Narodnega doma
Stand up komedija

S prodajo vstopnic pričnemo kmalu!

Se tudi vam zdi, da je svet ponorel? No, razen nas, seveda. Mi nismo. Tako vsaj pravi najboljša slovenska stand up komičarka v novi avtorski stand up komediji.
Predstava je kulminacija sedemnajstih let dela in tisočih nastopov; in Martina pravi, da je to njeno najboljše delo do zdaj. In vemo, da se boste strinjali.
Se tudi vam zdi, kot da bi v dveh letih pozabili, ko smo bili zaprti doma, kaj je normalno obnašanje? V novi predstavi Martina primerja svoje odraščanje z odraščanjem zdaj. Skupaj z Martino boste šli skozi vse norosti tega, kaj pomeni živeti v Sloveniji in biti Slovenec. Kako hodimo na dopuste, kako delamo in tudi kako spimo skupaj. Izvedeli boste zakaj bungee jumping ni za debele in zakaj Martina ne bo skočila s padalom. V predstavi, kjer nobena tema ni tabu, boste skupaj ugotovili, da so vsi nori.
Razen nas, seveda. Mi nismo.

Cena vstopnic: 15,00 EUR v predprodaji, 19,00 EUR na dan dogodka.

Povezava do originalnega članka

PREMIERA: Je že konec?
2022-11-25 18:00 (Europe/Paris) | IntimniOder.GT22
IntimniOder.GT22
Ustvarili smo zadnji varen prostor na planetu, ki vas bo obvaroval pred strahotami zunanjega sveta.
Mi smo tukaj. Za vas. Do konca.

Režija: Ariel Doron
Igrajo: Miha Bezeljak, Uroš Kaurin, Gregor Prah
Koprodukcija: Moment in Lutkovno gledališče Maribor
Vstopnice po 7 € / 5 € / 0 € na voljo tukaj ali –> rezervacije@moment.si.

Povezava do originalnega članka

Alo!Stari - 'Pune vrei špil'
2022-11-25 20:00 (Europe/Paris) | Maribor center / Štuk (Gosposvetska cesta 83, Maribor)
Avtohtoni mariborski skejtpunkerji Alo!Stari bodo v petek, 25.11., koncertirali na domačem terenu, v mariborskem ŠTUKU. Če je bilo pred tremi leti, ko so Alo!Stari na ŠTUKU nastopili prvič, bolano, kako bo šele danes? To bo ‘Pune vrei špil’!
Alo!Stari so band, ki je skejt punk vrnil v prve vrste slovenske glasbene scene in svojo bit našel v mariborščini, svojem ‘maternem’ jeziku.
V svojih treh letih obstoja so dodobra prevetrili slovenski glasbeni prostor in ustvaril hite, kot so Nea vem kam, Vse bi dal, Star, Kaj naj zaj nareim idr. Alo!Stari so na slovensko glasbeno sceno prileteli leta 2019 s skladbo ‘Nea vem kam’. Devetdeseta in skate punk, ki je takrat polnil alternativna prizorišča tudi pri nas, so ponovno postavili v ospredje. Po nekaj desetletjih ukvarjanja z muziko so avtohtoni Mariborčani spoznali, da je njihova štajerska, no, mariborska, bit tista, ki jih definira. In po letih delovanja v drugih zasedbah in tujih jezikih je prišel čas za uporabo štajerskega dialekta, mariborščine, če želite, v njihovem avtorskem izražanju. Skladba ‘Nea vem kam’ je hitro našla svoje občinstvo, ostalo pa je zgodovina.
Alo!Stari bodo v petek, 25. Novembra, prvič samostojno koncertirali na ŠTUK-u.

Povezava do originalnega članka

Sobotna ustvarjalnica / Knjiga umetnika_ce
2022-11-26 10:00 - 11:30 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Tokrat bomo ustvarjalci knjige, ampak ne kot pisatelji.
Knjigo bomo napisali z likovnimi elementi – črtami, barvami, oblikami, morda bomo dodali tudi kakšno besedo ali kar pesem. Še prej pa si bomo na razstavi Podobe Maribora iz Zbirke UGM ogledali čisto pravi knjigi umetnika_ce.
Ustvarjalnica se izvajajo za dve starostni skupini: 4–6 let (vodi: Brigita Strnad, muzejska svetovalka) in 7–10 let (vodi: Sara Irman Kolar, zunanja sodelavka UGM).
Cena posamezne ustvarjalnice: 3 €
Obvezne predhodne prijave: 02 22 94 697 ali brigita.strnad@ugm.si

Povezava do originalnega članka

Je že konec?
2022-11-26 18:00 (Europe/Paris) | IntimniOder.GT22

P'Jays
2022-11-26 20:30 (Europe/Paris) | Mali oder Narodnega doma
Cikel koncertov Blue Planet
Slovenska jazz atrakcija

P’Jays so novejša slovenska jazz atrakcija, katere zametki segajo v leto 2017, dokončno pa se je skupina oblikovala v letu 2019. Sestavljajo jo nekateri najbolj vidni predstavniki glasbenikov mlade in stare generacije slovenske jazz scene.
Leta 2020 so izdali svoj prvi album Pijammies, kar je bilo tudi prvotno ime skupine. Po letu dni so si ime skrajšali v P’Jays in v javnost poslal svoj drugi album Racounters (SonicTribe, 2021).
Če je prvi album pokal od nabritega fusion jazza, je Racounters njegova konkretna nadgradnja in razširjanje obzorij, tudi s pomočjo strun godalcev.
Njihova glasba je vibrirajoča in za miganje nalezljiva zmes funka, jazza, rocka in še česa, nekoč bi dejali »fusion« muzika, toda čas je povozil kategorije in odstrl prostor skupinam kot so P’Jays.

Vstopnice bo mogoče kupiti tudi uro pred pričetkom koncerta na blagajni prizorišča.
Informacije: zavod.etnika@gmail.com, tel. 040 632 232

Nakup kart

Povezava do originalnega članka

CIKEL BLUE PLANET: P'JAYS
2022-11-26 22:30 (Europe/Paris)
Tomaž Gajšt, trobenta
Jaka Kopač, alt saksofon
Lenart Krečič, tenor saksofon
Blaž Avsenik, klaviature
Mark Žakelj, električna kitara
Jošt Lampret, bas kitara
Gaj Bostič, bobni

P’Jays je skupina, ki jo sestavljajo najbolj vidni predstavniki glasbenikov mlade in stare generacije slovenske “jazz” scene. Njihova glasba je vibrirajoča in za miganje nalezljiva zmes funka, jazza, rocka in še česa, nekoč bi dejali »fusion« muzika, toda čas je povozil kategorije in odstrl prostor prav takšnim skupinam kot so P’Jays.

Vstopnina: 8 €

Prodaja vstopnic na portalu Moje karte: https://www.mojekarte.si/si/p-jays/vstopnice-1158828.html

Koprodukcija: Narodni dom Maribor

Cikel Blue Planet podpirata Ministrstvo za kulturo in Mestna občina Maribor.

Netopir Kazimir 3+
2022-11-28 17:00 (Europe/Paris) | Velika dvorana
Svetlana Makarovič / 35 min

Mali netopir Kazimir staršema in drugim netopirjem nenehno postavlja vprašanja ter tako ves čas kazi mir. Glavno vprašanje, ki mu ne da miru, je, kdo ali kaj pravzaprav je: miš ali ptič ali … Ker mu nihče ne zna odgovoriti, gre najprej povprašat miši. Miši se ne morejo zediniti; bega jih, ker ima Kazimir krila … Miši pa kril nikoli niso imele. Zato ga pošljejo k ptičem, naj njih povpraša, kako je z njim. In sova mu zabrusi, da je le navadna miš, ki leti. Ker ne dobi odgovora niti pri miših
niti pri ptičih, se Kazimir razočaran in utrujen od poti odpravi nazaj domov. Na poti gre mimo pokopališča. Tam zagleda kip angela … Vpraša vrabca, kaj oziroma kdo je tisti mali človek s perutmi oziroma prhutmi. Angel, človeški angel je to, mu odgovori vrabec. In tako Kazimir pride do spoznanja: netopirji so mišji angeli!

Nakup kart

Povezava do originalnega članka

Tadej Toš: V živo
2022-11-29 20:00 (Europe/Paris) | Dvorana generala Maistra
Stand-up komedija

TT celice – najučinkovitejše zdravilo

Nenehno razprodane vstopnice za gostovanja Tadeja Toša so podatek, ki zgovorno priča o tem, da se med Slovenci še vedno širi virus fukjenitisa.*
Zato je Toš terapija kot edino doslej odobreno in preverjeno učinkovito zdravilo nujno potrebna. Bolj kot kdaj koli! Ne zgolj zaradi smeha, ki preverjeno pozitivno učinkuje na zdravje, ampak tudi zaradi Tadejeve sposobnosti, ki je v teh čudnih časih prava redkost: v slogi in dobri volji združiti Slovence najrazličnejših plemenskih pripadnosti in prepričanj. Tako nastanejo TT celice, ki učinkovito opravijo s frustracijami, jezo, apatijo in ostalimi simptomi bolezni.
Pridružite se torej skupniski Toš terapiji, izkoristite priložnost, da vsaj kako uro preživite v vsesplošni slogi s sonarodnjaki in se ob tem še imenitno zabavate. Ni boljšega za zdravje, verjemite!
*fukjenitis: Diagnoza. Opis je predolg in prezapleten za opombo, zato zapišimo le, da je to zahrbtno in hudo nalezljivo bolezen odkril Tadej Toš, ki jo tudi najučinkoviteje in najuspešneje zdravi. In ja, terapija je potrjena. In testirana. In varna. In brez stranskih učinkov.

Nakup kart

Povezava do originalnega članka

OD LJUDSKE UNIVERZE DO ANDRAGOŠKEGA ZAVODA: sprehod iz cikla Iz knjižnice v mesto
2022-12-01 00:00 (Europe/Paris) | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
30. November 2022

Torek, 6. december, 16. 00., Razstavišče v 1. nadstropju UKM in mesto,
Sprehod, bomo začeli ob fotografijah ravnateljev in zaslužnih knjižničarjev v 1. nadstropju UKM, kjer bomo spregovorili o Ivanu Favaiu – srednješolskem profesorju, knjižničarju Študijske knjižnice in pobudniku ustanovitve Ljudske univerze v Mariboru.
V zgradbi, kjer je danes sedež Andragoškega zavoda, si bomo ogledali razstavo, ki sta jo Andragoški zavod Maribor in Univerzitetna knjižnica Maribor pripravila ob okroglem jubileju, na poti pa se bomo ustavili tudi pred poslopjem SNG Maribor, kjer je bilo nekaj časa domovanje Ljudske univerze.
Na platoju ob Maistrovi ulici 5 bomo spregovorili o preteklosti tega dela mesta in o zgradbah, ki ga danes obdajajo.
Prehod bosta vodila Dejan Kac in dr. Jerneja Ferlež.

Povezava do originalnega članka

Razstava Odpiranja
2022-12-01 00:00 - 2022-12-31 00:00 (Europe/Paris) | Maribor center / Koroška in Slovenska cesta v Mariboru
Decembra bo okna na Koroški in Slovenski cesti zapolnila razstava Odpiranja, pod katero se je podpisala avtorica Karin Rošker.
Ilustracije grafične oblikovalke Karin Rošker vključujejo citate navezujoče se na božič in vse kar z božičem povezujemo. S svojo minimalističnostjo se izogibajo prenasičenosti, ki je pogosta v decembrski dekoraciji in se trudijo usmeriti pozornost na vrednote in občutja, ki nas spremljajo v decembrskem času. Inspiracija, pridobljena od naslovnic klasičnih književnih del, nas opominja, da je simboličnost praznikov dolga in bogata, obenem pa neštetokrat obeležena v literaturi, kjer je božič s vso njegovo večplastnostjo vedno služil kot izhodišče za poglobitev. Premislek vzbujajoča dela ciljajo k nežnemu nagovarjanju mimoidočih in estetski dopolnitvi mestnih ulic.

Povezava do originalnega članka

Pravljica Pogumni snežakec v KC parku
2022-12-01 00:00 - 2022-12-31 00:00 (Europe/Paris) | Maribor center / Ob železnici 16, Maribor
V parku k branju vabi pravljica o pogumnem snežaku in njegovih prigodah.
Od 1. decembra dalje bo v parku pred Mladinskim kulturnim centrom Maribor (MKC Maribor) k branju vabila pravljica. V prazničnem vzdušju bomo namreč izobesili pravljico z naslovom Pogumni snežakec avtorice Lidije Šket Kamenšek. Pravljica nas bo popeljala v zimsko deželo, kjer bomo spoznali Snežka in se z njim podali na zanimive prigode!
K branju bo v parku vabila ves december.

Povezava do originalnega članka

Skupnostno okraševanje smrečic
2022-12-01 00:00 - 2022-12-31 00:00 (Europe/Paris) | Maribor center / vogal Jurčičeve in Vetrinjske ulice, Trg svobode, Ulica škofa Maksimilijana Držečnika, Židovski trg, Koroška cesta, Vojašniški trg, vogal Slovenske, Tyrševe in Gosposke ulice, Slomškov trg ter Grajski trg
Sreča je! V majhnih stvareh, toplih ljudeh, v stisnjenih dlaneh.
Praznični duh počasi prihaja v mesto, ulice se počasi kitijo v soj tisočerih lučk in smrečic, ki bodo krasila mestne trge in ulice. In zakaj ne bi košček v mozaik praznične okrasitve prispevali tudi mi, prebivalci Maribora?
Zavod Mars je pripravil navodila kako pripraviti letošnje okraske, ki bodo krasili smrečice na devetih lokacijah – vogal Jurčičeve in Vetrinjske ulice, Trg svobode, Ulica škofa Maksimilijana Držečnika, Židovski trg, Koroška cesta, Vojašniški trg, vogal Slovenske, Tyrševe in Gosposke ulice, Slomškov trg ter Grajski trg
Kaj je vaša naloga?
1. Poglejte si navodila za izdelavo okraskov: Spletna stran Zavod MARS
2. V kolikor želite, lahko material naročite na info@marsmaribor.org.
3. Poiščite škarje, ogrejte prste in veselo na delo.
4. Izdelane okraske obesite na eno izmed smrečic, ki vas čakajo v mestu.

Povezava do originalnega članka

Panoramsko kolo v srcu Maribora
2022-12-01 00:00 - 2022-12-31 00:00 (Europe/Paris) | Maribor center
Panoramsko kolo bomo zagnali 1. decembra okoli 18. ure. Pridružite se nam!

Povezava do originalnega članka

Soba ZaGosteMaribor: Interesni safari: Živeti Jugoslovanske sanje
2022-12-01 16:00 (Europe/Paris) | Vetrinjski dvor in sprehod po mestu
1. 12. 2022 ob 16.00, Vetrinjski dvor in sprehod po mestu
Soba ZaGosteMaribor: Interesni safari:
Živeti Jugoslovanske sanje

Prostovoljke_ci skupine “Mladi za mesta proti podnebnim spremembam” z dvema aktivnostma sodelujejo v obeležitvi Evropskega tedna mobilnosti v Mariboru. V prvem delu predstavljajo dokument, ki so ga pripravile_i v drugem pa vabijo na sprehod po mestu.

Po mestu bomo iskale_i sledi Jugoslovanskih sanj, ideje o bratstvu in enotnosti, mitologiji novega, boljšega življenja in prebujajočega se potrošništva 60. let 20. stoletja v Jugoslaviji. Zbrale_i se bomo na dvorišču Vetrinjskega dvora, nato pa si ogledale_i in spoznale_i različne sklope: Brutalistična in modernistična arhitektura, javni prostori, izložbena okna, turistična infrastruktura in spomeniki.

Vljudno vabljene_i!

Povezava do originalnega članka

Odprtje Zimske Pravljice
2022-12-01 16:00 - 2022-12-30 00:00 (Europe/Paris) | Vinske ceste / Fontana vin – Vodole (Vodole 2, Malečnik)
Pravljična okrasitev, zimske dobrote ter zanimivi dogodki bodo krasili Fontano vin v decembru!

Na Fontani vin se pričenja vrhunec sezone z Zimsko pravljico. Letos še v večji izvedbi! Pravljična nebo okrašena samo Fontana ampak tudi Zipline Čebelji let in 35 meterov visoka smreka pod katero bomo v sredini decembra postavili tudi jaslice.

Ob degustaciji vrhunskih lokalnih vin bodo na voljo tudi beli in rdeč kuhanček, domač čaj. žgane pijače, domače kuhane klobasice (curry in klasična), biftek, narezki, krače ter pita kot sladica.

Skozi celoten mesec pa bodo na Fontani potekali tudi različni dogodki. Od Vinskih zgodb z degustacijo penin in pršuta do vožnje po ziplinu v retro kombinezonih, apres ski zabave, božičnih koncertov ter delavnic za otroke.

Mnogo pestre zabave in ponudbe ob zaključku leta. Vabljeni v Zimsko pravljico na Fontani vin – Vodole!

Omejeno število prostih mest!

Pršuti, ki jih bomo okušali: italijanski San Daniele, Paleta Iberico de Belota, prednja noga, Pata Negra ali primerljiv španski pršut, Istrski domači pršut – zorjen 24 mesecev.

Vabljeni!

Povezava do originalnega članka

Je že konec?
2022-12-01 18:00 (Europe/Paris) | Maribor center / Intimni oder GT22 (Glavni trg 22, Maribor)
Ne bodite eden tistih histeričnih luzerjev, ki bodo, ko pride apokalipsa, kričeče begali naokoli.
Ustvarili smo zadnji varen prostor na planetu, ki vas bo obvaroval pred strahotami zunanjega sveta.
Po eni uri z nami boste pripravljeni na konec. Vsega.
Tik preden se vse konča, v tistih zadnjih sekundah, ki na števcu hitro tečejo proti ničli, je trenutek zadnjih želja, zadnjih priznanj in zadnjih besed. Pod pritiskom neizbežnega konca nas nič ne obvaruje pred bojem za preživetje; ostaneta nam le še zadnje druženje in zadnje jabolko. Morda je zdaj čas, da v trenutku slovesa privre na plano še neizrečeno. Zaupate nam lahko najbolj skrite strahove in želje ali pa svoje utopične sanje, ki nam bodo razkrile, kako bi izgledal svet, če bi konec preživeli.
Mi smo tukaj. Za vas. Do konca.
Predstava je nastala v koprodukciji z Lutkovnim gledališčem Maribor.
Nakup vstopnic

Povezava do originalnega članka

Branje za življenje. Boštjan Videmšek in Maja Prijatelj Videmšek: Zadnji dve
2022-12-01 18:00 (Europe/Paris) | Lutkovno gledališče Maribor
Branje za življenje
Boštjan Videmšek in Maja Prijatelj Videmšek: Zadnji dve
Četrtek, 1. decembra, ob 18. uri v Veliki dvorani Lutkovnega gledališča Maribor, Vojašniški trg 2A
Cikel pogovorov Branje za življenje zaključujemo s predstavitvijo knjige, ki je letos izšla pri založbi UMco. Zadnji dve: Najin in Fatu: reševanje vrste na robu izumrtja prinaša zgodbo o zadnjih dveh predstavnicah severnih belih nosorogov, ki sta pričevalki sodobnega izumiranja živalskih vrst zaradi človeškega pohlepa. Delo je hvalnica naravovarstvu, nepopustljivosti in sobivanju ter vzbuja upanje, da bo znanost rešila, kar je zagrešil človek. Z avtorjema se bo pogovarjala dr. Sabina Fras Popović.
S prireditvijo zaključujemo letošnjo sezono Bralne značke za odrasle 2022.

Povezava do originalnega članka

VJizložbe
2022-12-01 18:00 - 20:00 (Europe/Paris) | MKC Maribor
Kulturni inkubator, prostor, v katerem deluje vozlišče konSa, bo v decembru s svojo animacijo spremenil v akvarij Matic Gselman. Matic se igra z možnostmi, ki jih ponuja globina, ustvarjena z relacijo med projektorjem in platnom/oknom ter skozi njih ustvarja privid vodnega ribjega kraljestva.

O AVTORJU:
Matic Gselman (11.10.1990) je slovenski scenograf. Zaključil je študij arhitekture na FG Maribor ter magistrski študij scenografije na oddelku za alternativno gledališče akademije DAMU v Pragi.
V prvih letih študija je kot asistent deloval s priznanim scenografom Markom Japljem, kasneje pa ustvarjal predstave tako v institucionalnih gledališčih (SNG Maribor, LG Maribor, LG Ljubljana, Mestno gledališče Ljubljansko), kot na neodvisni sceni (KUD Moment, Gledališče GLEJ, AGRFT, DAMU Praha). Nekatere izmed njih je bilo moč videti na festivalih Borštnikovo srečanje, Poletni lutkovni pristan, Festival studentskog pozorišta (Novi Sad) …
V zadnjem času se ukvarja z raziskovanjem alternativnih uprizoritvenih praks, predvsem z vidika fizičnega in Site specific gledališča.

Povezava do originalnega članka

PALESTINSKI VEČER
2022-12-01 19:00 (Europe/Paris) | Večnamenska dvorana
Uvodoma bo študentka zgodovine Ana Krebs predstavila kratek oris nastanka Izraela in vzroke za izraelsko-palestinske spore.
Ana Tasič, svetovna popotnica, ki je večkrat obiskala Palestino in pobliže spoznala tamkajšnje razmere nam bo ob slikovnem gradivu predstavila svoje vtise o življenju tamkajšnjih ljudi, ki že desetletja trpijo pod izraelsko okupacijo.
Palestinska kultura in umetnost še naprej živi, kar bo predstavil Fawzi Abder Rahim, sicer živeč v Sloveniji, z branjem poezije iz svoje pesniške zbirke DO KDAJ. V svojih pesmih obuja spomine na otroštvo v Palestini in izgnanstvu.
Večer bo z glasbo popestril palestinski umetnik Mahmud Al Khatib, prav tako živeč v Sloveniji, ki nas bo v živo popeljal skozi čudovite glasbene odtenke na lutnji, bobnih, piščalki in še čem. Ob zaključku si bomo privoščili še kakšno palestinsko specialiteto.
Vljudno vabljeni!

Organizator: Društvo popotnikov Vagant, Maribor

Povezava do originalnega članka

Delavnica koncertne fotografije
2022-12-01 19:00 - 2022-12-02 22:00 (Europe/Paris) | Kulturni inkubator in Dvorana Gustaf
Ali želiš ujeti prav poseben trenutek v okviru čarobnega decembra?
Vabljen_a na delavnico koncertne fotografije z Meliso Čehić, kjer bomo spoznavali načine, kako pristopiti in izdelati primeren fotografski izdelek, ki bo zajel dogajanje na koncertu. Delavnica bo potekala v prostorih Kulturnega inkubatorja in dvorane Gustaf v četrtek, 1. decembra, od 19. do 22. ure, ter v petek, 2. decembra, v središču mesta.
Na delavnici bomo ustvarili prostor, kjer se bodo udeleženci lahko s svojo fotografsko opremo utrdili ali pridobili znanje o koncertni fotografiji. Po uvodnem predavanju v Kulturnem inkubatorju se bomo odpravili na koncert v Dvorano Gustaf, kjer bomo skupaj fotografirali in na koncu pokomentirali nastale fotografije. Udeleženci se bodo dogovorili tudi za naslednji obisk prazničnega prizorišča za fotografiranje koncerta na prostem.
Delavnica se bo izvajala 1. 12. 2022 med 19.00 in 22.00 uro in 2. 12. 2022 med 15.00 in 18.00 uro.
Na delavnici bi spoznali, katera fotografska oprema je primerna za koncertno fotografijo. Skupaj si bomo ogledali nastavitve na fotoaparatih, ki ji bodo udelženci prinesli s seboj. Seznanili se bomo s primernim pristopom k organizatorju dogodka. Po predavanju bi se odpravili na koncert v Dvorani Gustaf, kjer bi skupaj fotografirali. Naslednji dan se dobimo v prostorih MKC Maribor, kjer bomo podebatirali in si ogldali nastale fotografije. Skupaj se odpravimo na otvoritev Vilinskega mesta, kjer bi zajeli začetek božičnega dogajanja v našem mestu.
PROGRAM:
Četrtek, 1. december

Spoznavanje fotografske opreme v Kulturnem inkubatorju.
Na začetku bi se seznanili s fotograsko opremo, ki je primerna za fotografiranje koncertov. V sklopu tega si bomo ogledali nastavitve in pojasnili njihov pomen. Sledi kako postaviti subjekt na fotografiji in kako se postaviti v prostoru. V delu postprodukcije bomo spoznali programe, v katerih lahko urejamo fotografije.
Praktični preizkus v dovrani Gustaf
Skupaj se bomo odpravili na koncert v Dvorano Gustaf, kjer bomo ustvarili nekaj posnetkov. Med koncertom bodo udeleženci lahko postavljali vprašanja in poiskali pomoč.

Petek, 2. december

Pregled nastalih fotografij v prostorih MKC Maribor
Ogledamo in pokomentiramo nastale fotografije.
Fotografiranje prazničnega vzdušja v mestnem središču
Odpravimo se v Vetrinjski dvor, kjer fotografiramo otvoritev Vilinskega mesta.

VEČ O KONCERTU

Prijave zainteresiranih zbiramo na e-naslovu: lina.valant.sicanovic@mkc.si
Pogoj: lastna foto oprema

Povezava do originalnega članka

Aleksander (Saša) Dev, arhitekt
2022-12-02 00:00 - 2022-12-16 00:00 (Europe/Paris) | Maribor center / Strossmayerjeva 6
Za konec leta 2022 v UGM napovedujemo veliko arhitekturno razstavo najvidnejšega mariborskega modernista, Saše Deva (1903-1967).
Saša Dev je s svojim delom bistveno vplival na razvoj arhitekture v Sloveniji, bil je usmerjevalec njenega razvoja. Sodi v prvo generacijo slovenskih arhitektov v Mariboru, ki je v obdobju med vojnama v mladostnem entuziazmu smelo uveljavljal načela in spoznanja sodobne arhitekture ter provincialnemu okolju vdihnil sodobne urbane poudarke. Njegova arhitekturna dela – med njimi Hutterjev blok, nekdanja banka na Tyrševi, Ribniška koča na Pohorju, Zdravstveni dom v Mariboru idr. – predstavljajo mejnike v urbanem razvoju mesta. Čas tem delom ni odvzel svežine, mnoga ohranjajo trajno vrednost in vedno znova presenečajo z dognano formo, domišljeno vsebino ter konstrukcijo. »Dev odločno stoji na idejnih pozicijah moderne arhitekture, urbanizma in oblikovanja, pri čemer ne gre za nekritično sprejemanje in posnemanje trendov, temveč za analitični in konstruktivni pristop, pri obdelavi detajlov pa razodeva, da je njegov izvir v šoli žlahtnih načel velikega mojstra Plečnika.

Povezava do originalnega članka
